**Informačná povinnosť prevádzkovateľa**

adresovaná dotknutej osobe v súlade s čl. 14 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**Nariadenie**“)

S cieľom naplnenia zásady transparentného a spravodlivého spracúvania osobných údajov dotknutých osôb – dlžníkov klientov prevádzkovateľa online služby zameranej na jednoduché a efektívne vymáhanie pohľadávok (ďalej len „**Služba**“) prevádzkovanej na webovej stránke prevádzkovateľa [www.vymozete.sk](http://www.vymozete.sk) týmto prevádzkovateľ predkladá dotknutým osobám nasledujúce informácie:

* **Identifikačné údaje a kontaktné údaje prevádzkovateľa:**

Prevádzkovateľom pri spracúvaní osobných údajov dotknutých osôb je spoločnosť iVymáhanie s. r. o., so sídlom: Zámocká 30, 811 01 Bratislava – mestská časť Staré Mesto, IČO: 51 025 876, zapísaná v Obchodnom registri Okresného súdu Bratislava I, oddiel: Sro, vložka č. 123274/B, telefonický kontakt: +421 915 721 100, email: info@vymozete.sk (ďalej len „**Prevádzkovateľ**“).

* **Identifikačné údaje a kontaktné údaje zodpovednej osoby Prevádzkovateľa:**

Prevádzkovateľ ustanovil zodpovednú osobu na účely ochrany osobných údajov, ktorou je: JUDr. Kristína Tomečková, so sídlom: Belopotockého 3, 811 05 Bratislava, telefonický kontakt: +421 905 861 835, email: info@vymozete.sk (ďalej len „**Zodpovedná osoba**“).

* **Účely a právne základy spracúvania osobných údajov:**

Prevádzkovateľ spracúva osobné údaje dotknutých osôb na nasledujúce účely a na nasledujúcich právnych základoch:

* na účel zabezpečenia a obstarania mimosúdneho aj súdneho vymáhania pohľadávky klienta Prevádzkovateľa vrátane prípadného exekučného konania a úvodného (t.j. ešte pred samotným uzavretím príkaznej zmluvy) posúdenia charakteru pohľadávky klienta a predbežného posúdenia bonity klientovho dlžníka – právny základ čl. 6 ods. 1 písm. f) Nariadenia (spracúvanie je nevyhnutné na účely oprávnených záujmov sledovaných klientom Prevádzkovateľa). Vzhľadom na skutočnosť, že klientom Prevádzkovateľa je veriteľ dotknutej osoby – dlžníka, ktorý má záujem si uplatniť, preukázať a vymôcť pohľadávku prostredníctvom služieb Prevádzkovateľa, spracúvanie osobných údajov dotknutej osoby – dlžníka predstavuje legitímny oprávnený záujem klienta Prevádzkovateľa nevyhnutný na riadne a platné preukazovanie, uplatňovanie a obhajovanie právnych nárokov klienta Prevádzkovateľa či už voči dotknutej osobe alebo vo vzťahu k orgánom verejnej moci, advokátom, notárom, exekútorom, súdom a pod.
* na účely vedenia účtovníctva Prevádzkovateľom a plnenie zákonných daňových povinností Prevádzkovateľa – právny základ čl. 6 ods. 1 písm. c) Nariadenia, t.j. spracúvanie osobných údajov je nevyhnutné na splnenie zákonných povinností Prevádzkovateľa vyplývajúcich najmä, ale nie výlučne, zo zákona č. 431/2002 Z. z. o účtovníctve v znení neskorších predpisov, zákona č. 595/2003 Z. z. o dani z príjmov v znení neskorších predpisov, zákona č. 222/2004 Z. z. o dani z pridanej hodnoty v znení neskorších predpisov.
* **Identifikácia príjemcu osobných údajov, resp. kategórie príjemcov:**

Osobné údaje dotknutých osôb sú Prevádzkovateľom poskytované nasledujúcim príjemcom, resp. kategóriám príjemcov:

* s Prevádzkovateľom spolupracujúci poskytovateľ služby na lustráciu a overenie bonity dotknutej osoby - dlžníka z verejne dostupných zdrojov;
* Advokát, všeobecné súdy SR, exekútor, notár;
* Účtovník Prevádzkovateľa.
* **Tretie krajiny alebo medzinárodná organizácia, do ktorých Prevádzkovateľ zamýšľa preniesť osobné údaje:**

Prevádzkovateľ nezamýšľa preniesť osobné údaje do tretej krajiny alebo medzinárodnej organizácie.

* **Doba uchovávania osobných údajov:**
* osobné údaje získané na účely vymáhania a preukazovania pohľadávky klienta Prevádzkovateľ uchováva po dobu trvania zmluvného vzťahu s klientom, resp. do doby úplného uspokojenia všetkých pohľadávok Prevádzkovateľa vyplývajúcich zo zmluvného vzťahu s klientom.
* Osobné údaje spracúvané na účel plnenia zákonných povinností týkajúcich sa vedenia účtovníctva a plnenia daňových povinností uchováva Prevádzkovateľ po dobu vyplývajúcu z právnych predpisov o archívoch a registratúrach maximálne však 10 rokov.
* **Kategórie Prevádzkovateľom spracúvaných osobných údajov:**

Prevádzkovateľ spracúva bežné osobné údaje v rozsahu

* meno a priezvisko, resp. názov-obchodné meno v prípade fyzickej osoby podnikateľa,
* bydlisko (v rozsahu ulica a číslo, PSČ, mesto/obec, štát),
* miesto podnikania (v rozsahu ulica, číslo, PSČ, obec/mesto, štát),
* dátum narodenia,
* rodné číslo,
* štátna príslušnosť,
* IČO,
* IČ DPH,
* IBAN,
* mobilný telefonický kontakt,
* email,
* druh, výška, splatnosť dlhu dotknutej osoby a druh úrokov z omeškania,
* informácie vyplývajúce z právneho titulu vzniku dlhu dotknutej osoby - dlžníka, t.j. napríklad z faktúry za tovar/služby/práce, zo zmluvy o pôžičke, pracovnej zmluvy, poistnej zmluvy, nájomnej zmluvy, zmenky, okolností vzniku škody.
* **Zdroj, z ktorého pochádzajú osobné údaje dotknutej osoby:**

Prevádzkovateľ osobné údaje dotknutej osoby získal od svojho klienta, t.j. veriteľa dotknutej osoby alebo z verejne dostupných zdrojov (registrov a databáz).

* **Práva dotknutej osoby:**

Ako dotknutá osoba máte

* právo požadovať od Prevádzkovateľa prístup k osobným údajom, ktoré sa Vás týkajú (čl. 15 Nariadenia),
* právo na opravu svojich osobných údajov (čl. 16 Nariadenia),
* právo na vymazanie osobných údajov – tzv. právo na „zabudnutie“ (čl. 17 Nariadenia),
* právo na obmedzenie spracúvania osobných údajov (čl. 18 Nariadenia),
* právo na prenosnosť osobných údajov spracúvaných na základe súhlasu alebo na účely plnenia zmluvy (čl. 20 Nariadenia).

Ako dotknutá osoba máte **právo kedykoľvek namietať** z dôvodov týkajúcich sa Vašej konkrétnej situácie proti spracúvaniu Vašich osobných údajov na právnom základe, ktorým je oprávnený záujem podľa čl. 6 ods. 1 písm. f) Nariadenia.

Ako dotknutá osoba máte taktiež právo kedykoľvek odvolať svoj súhlas so spracúvaním Vašich osobných údajov (ak sú tieto spracúvané na právnom základe, ktorým je Váš súhlas) listinne zaslaním žiadosti na adresu sídla Prevádzkovateľa alebo elektronicky zaslaním emailovej správy na emailovú adresu: info@vymozete.sk. Odvolanie súhlasu nemá vplyv na zákonnosť spracúvania Vašich osobných údajov Prevádzkovateľom založenom na súhlase udelenom pred jeho odvolaním.

Svoje práva dotknutej osoby si môžete uplatniť u Prevádzkovateľa listinne zaslaním žiadosti na adresu sídla Prevádzkovateľa alebo elektronicky prostredníctvom formulára zaslaním na emailovú adresu: info@vymozete.sk.

## Prevádzkovateľ je povinný poskytnúť dotknutej osobe informácie o opatreniach, ktoré sa prijali na základe jeho žiadosti pri uplatňovaní svojich práv, bez zbytočného odkladu, najneskôr do jedného mesiaca od doručenia žiadosti. Uvedenú lehotu môže Prevádzkovateľ v odôvodnených prípadoch predĺžiť o ďalšie dva mesiace. Prevádzkovateľ je povinný informovať o každom takom predĺžení dotknutú osobu do jedného mesiaca od doručenia žiadosti spolu s dôvodmi predĺženia lehoty. Ak dotknutá osoba podala žiadosť v elektronickej podobe, Prevádzkovateľ poskytne informácie v elektronickej podobe, ak dotknutá osoba nepožiadala o poskytnutie informácie iným spôsobom.

## Ak Prevádzkovateľ neprijme opatrenia na základe žiadosti dotknutej osoby, bezodkladne najneskôr do jedného mesiaca od doručenia jej žiadosti, je povinný ju informovať o dôvodoch nekonania a o možnosti podať sťažnosť na Úrade na ochranu osobných údajov Slovenskej republiky.

## Oznámenia a opatrenia prijaté v súvislosti s právami dotknutej osoby a oznámenia porušenia ochrany osobných údajov, sa poskytujú bezodplatne. Ak je žiadosť dotknutej osoby zjavne neopodstatnená alebo neprimeraná, najmä pre jej opakujúcu sa povahu, Prevádzkovateľ môže

## požadovať primeraný poplatok zohľadňujúci administratívne náklady na poskytnutie informácií alebo primeraný poplatok zohľadňujúci administratívne náklady na oznámenie alebo primeraný poplatok zohľadňujúci administratívne náklady na uskutočnenie požadovaného opatrenia, alebo

## odmietnuť konať na základe žiadosti.

## Zjavnú neopodstatnenosť žiadosti alebo neprimeranosť žiadosti preukazuje Prevádzkovateľ.

## Prevádzkovateľ môže požiadať o poskytnutie dodatočných informácií potrebných na potvrdenie totožnosti dotknutej osoby, ak má oprávnené pochybnosti o jeho totožnosti.

* **Právo podať sťažnosť:**

V prípade nadobudnutia podozrenia z neoprávneného spracúvania Vašich osobných údajov máte ako dotknutá osoba právo podať sťažnosť dozornému orgánu, najmä v členskom štáte svojho obvyklého pobytu, mieste výkonu práce alebo v mieste údajného porušenia. Dozorným orgánom v SR je Úrad na ochranu osobných údajov, sídlo: Hraničná 12, 820 07 Bratislava, email: statny.dozor@pdp.dov.sk.

* **Automatizované rozhodovanie a profilovanie:**

Prevádzkovateľ nevykonáva spracúvanie osobných údajov dotknutých osôb automatizovaným rozhodovaním, ani profilovaním.

* **Doplňujúce informácie pre dotknutú osobu:**

## Prevádzkovateľ poskytne informácie podľa tohto poučenia elektronicky alebo v súlade s Nariadením inými prostriedkami, na ktorých sa s dotknutou osobou dohodne. Ak o to požiada dotknutá osoba, informácie môže Prevádzkovateľ poskytnúť aj ústne, ak dotknutá osoba preukáže svoju totožnosť iným spôsobom.

##

V Bratislave dňa \_\_\_\_\_\_\_